Μπο Μπρίτζες

Ο Λόιντ Βέρνετ "Μπο" Μπρίτζες Γ' (αγγλικά: Lloyd Vernet "Beau" Bridges III, γεν. 9 Δεκεμβρίου 1941) είναι Αμερικανός ηθοποιός και σκηνοθέτης. Είναι τρεις φορές βραβευμένος με Έμμυ, δύο φορές με Χρυσή Σφαίρα, μία φορά με Βραβείο Γκράμι, καθώς και δύο φορές υποψήφιος για Βραβείο Σωματείου Ηθοποιών. Ο Μπρίτζες βραβεύτηκε με ένα αστέρι στη Λεωφόρο της Δόξας του Χόλιγουντ στις 7 Απριλίου 2003 για τη συνεισφορά του στην τηλεοπτική βιομηχανία. Είναι γιος του ηθοποιού Λόιντ Μπρίτζες και μεγαλύτερος αδερφός του επίσης ηθοποιού Τζεφ Μπρίτζες.

 Τα πρώτα χρόνια 
Ο Μπρίτζες γεννήθηκε στις 9 Δεκεμβρίου 1941  στο Λος Άντζελες της Καλιφόρνιας. Είναι γιος των ηθοποιών Λόιντ Μπρίτζες (1913–1998) και Ντόροθι Μπρίτζες (το γένος Σίμσον, 1915–2009). Πήρε το παρατσούκλι Μπο από τους γονείς του με αναφορά στον γιο του Άσλεϊ Γουίλκς στο μυθιστόρημα Όσα παίρνει ο άνεμος. Ο μικρότερος αδελφός του είναι ο ηθοποιός Τζεφ Μπρίτζες και έχει μια μικρότερη αδερφή, τη Λουσίντα. Ένας άλλος αδελφός, ο Γκάρετ, πέθανε το 1948 από σύνδρομο αιφνίδιου βρεφικού θανάτου. Ο Μπο έχει στενή σχέση με τον Τζεφ, για τον οποίο ήταν δεύτερος πατέρας κατά την παιδική του ηλικία, όταν ο πατέρας τους ήταν απασχολημένος στη δουλειά. Αυτός και τα αδέρφια του μεγάλωσαν στο Χόλμπι Χιλς του Λος Άντζελες.

Θέλοντας να γίνει αστέρας του μπάσκετ, ο Μπο έπαιξε την πρώτη του χρονιά στο Πανεπιστήμιο της Καλιφόρνιας στο Λος Άντζελες (UCLA), ενώ αργότερα μεταγράφηκε στο Πανεπιστήμιο της Χαβάης. Το 1959, κατατάχθηκε στην Εφεδρεία της Ακτοφυλακής των Ηνωμένων Πολιτειών όπου υπηρέτησε οκτώ χρόνια.

 Καριέρα 
Το 1948, ο Μπρίτζες έπαιξε έναν νεανικό ρόλο στο εμβληματικό φιλμ νουάρ Ο νόμος των γκάνγκστερς. Την τηλεοπτική σεζόν 1962–1963, ο Μπρίτζες, μαζί με τον μικρότερο αδερφό του, Τζεφ, εμφανίστηκαν στην σειρά του πατέρα τους στο CBS με τίτλο The Lloyd Bridges Show. Ο Μπο εμφανίστηκε και σε άλλες τηλεοπτικές σειρές, όπως National Velvet, Ο φυγάς, Μάχη, Μπονάντσα, Mr. Novak και The Loner. Το 1965, έπαιξε ως γκεστ σταρ τον ρόλο του δεκανέα σε ένα επεισόδιο της πολεμικής σειράς Twelve O'Clock High. Βρήκε σταθερή δουλειά στην τηλεόραση και τον κινηματογράφο κατά τη διάρκεια των δεκαετιών του 1970 και του 1980. Την ίδια περίοδο, εμφανίστηκε σε ταινίες μεγάλου μήκους όπως The Landlord (1970), The Other Side of the Mountain (1975), Greased Lightning (1977), Νόρμα Ρέι (1979), Heart Like a Wheel (1983) και Η πρώτη φορά είναι η καλύτερη (1984).
μικρογραφία|Ο Μπρίτζες στην πρεμιέρα του Max Payne το 2008|360x360εσ
Το 1989, στον πιο γνωστό ίσως ρόλο του, ο Μπρίτζες πρωταγωνίστησε δίπλα στον αδελφό του, Τζεφ, στην ταινία Σχέσεις πάθους. Την τηλεοπτική σεζόν 1993–94, ο Μπρίτζες εμφανίστηκε με τον πατέρα του στην κωμική/ γουέστερν σειρά 15 επεισοδίων του CBS με τίτλο Harts of the West, που διαδραματίζεται σε ένα ράντσο στη Νεβάδα. Το 1995, ο Μπρίτζες πρωταγωνίστησε με τον πατέρα του και τον γιο του, Ντίλαν, στο πιλοτικό επεισόδιο δύο μερών της σειράς επιστημονικής φαντασίας The Outer Limits.

Το 2001, ο Μπρίτζες έπαιξε ως γκεστ σταρ σε δύο επεισόδια της κωμικής σειράς του NBC Will & Grace. Από το 2002 έως το 2003, ανέλαβε τον ρόλο του γερουσιαστή Τομ Κέιτζ, διευθυντή της CIA, σε περισσότερα από 30 επεισόδια της δραματικής σειράς The Agency. Τον Νοέμβριο του 2005, έπαιξε ως γκεστ σταρ τον πατέρα του πρωταγωνιστή στην επιτυχημένη κωμωδία του NBC My Name Is Earl. Ο ρόλος του Μπρίτζες έγινε επαναλαμβανόμενος. Ο Μπρίτζες έλαβε υποψηφιότητα για Βραβείο Έμμυ το 2007 για την ερμηνεία του. μικρογραφία|240x240εσ| Ο Μπρίτζες στο Μουσείο USS Midway για την προώθηση του Stargate: Το τέλος του χρόνου, Ιούλιος 2008
Το 2008, ο Μπρίτζες συμπρωταγωνίστησε στην ταινία Max Payne, βασισμένη στον χαρακτήρα του φερώνυμου βιντεοπαιχνιδιού. Στην ταινία πρωταγωνίστησαν επίσης ο Μαρκ Γουόλμπεργκ και η Μίλα Κούνις. Ο Μπρίτζες υποδύθηκε έναν πρώην αστυνομικό που βοηθά τον Γουόλμπεργκ στην προσπάθειά του να καταστρέψει έναν κατά συρροή δολοφόνο. Η ταινία έλαβε μεικτές κριτικές, αλλά η συμμετοχή του Μπρίτζες σημειώθηκε ως θετική. Στις 8 Φεβρουαρίου 2009, η Σίνθια Νίξον, ο Μπλερ Άντεργουντ και ο Μπρίτζες κέρδισαν Γκράμι για την ηχογράφηση του άλμπουμ του Αλ Γκορ Μια άβολη αλήθεια. Το 2009, ο Μπρίτζες έπαιξε ως γκεστ σε ένα επεισόδιο της σειράς Νοικοκυρές σε απόγνωση και κέρδισε υποψηφιότητα για Βραβείο Έμμυ για την ερμηνεία του.

Το 2010, ο Μπρίτζες υπέγραψε συμβόλαιο με τον Κρις Μάλικ στην παραγωγή της ταινίας Columbus Circle. Στις 3 Ιανουαρίου 2012, ο Μπρίτζες ανέλαβε το ρόλο του Τζέι Μπι Μπίγκλεϊ στην επιτυχημένη αναβίωση του μιούζικαλ του Μπρόντγουεϊ How to Succeed in Business Without Really Trying. Είχε συμβόλαιο για να παίζει τον ρόλο μέχρι την 1η Ιουλίου 2012. Ωστόσο, η παράσταση κατέβηκε στις 20 Μαΐου 2012. Στις 3 Οκτωβρίου 2013, ο Μπρίτζες πήρε έναν σημαντικό ρόλο στην τηλεοπτική εκπομπή του CBS The Millers. Ο Μπρίτζες έπαιξε πολλούς ρόλους σε ταινίες από τότε, συμπεριλαμβανομένων των Underdog Kids (2015) και Lawless Range (2018). Ερμήνευσε επίσης ρόλους γκεστ στις εκπομπές Masters of Sex και Code Black.

 Βραβεία 
Ο Μπρίτζες έχει 14 υποψηφιότητες για Έμμυ με τρεις νίκες. Είναι ο μόνος ηθοποιός που κέρδισε Έμμυ Β' Ανδρικού Ρόλου σε Μίνι Σειρά ή Αφιέρωμα περισσότερες από μία φορές, με δύο νίκες.

 1992 Α' Ανδρικός ρόλος σε Μίνι Σειρά ή Αφιέρωμα για το Without Warning: The James Brady Story
 1993 Β' Ανδρικός ρόλος σε Μίνι Σειρά ή Αφιέρωμα για το The Positively True Adventures of the Alleged Texas Cheerleader-Murdering Mom
 1997 Β' Ανδρικός ρόλος σε Μίνι Σειρά ή Αφιέρωμα για το Αρχίστε τον 2ο εμφύλιο χωρίς εμάς (The Second Civil War)

 Προσωπική ζωή 
μικρογραφία|240x240px| Ο Μπρίτζες με τον πατέρα του, Λόιντ, το 1992
Ο Μπρίτζες παντρεύτηκε την Τζούλι Λάντφιλντ το 1964 και οι δυο τους χώρισαν το 1974. Έχουν δύο γιους: τον Κέισι Μπρίτζες (γεν. 1969) και τον ηθοποιό Τζόρνταν Μπρίτζες (γεν. 1973). Παντρεύτηκε την Γουέντι Τρις το 1984. Έχουν τρία παιδιά: Ντίλαν Λόιντ Μπρίτζες, Έμιλι Μπο Μπρίτζες και Εζέκιελ Τζέφρι Μπρίτζες.

Ο Μπριτζς είναι χριστιανός. Επίσης, είναι αυστηρά χορτοφάγος από το 2004.

Ο Μπρίτζες, ο αδερφός του Τζεφ και ο αείμνηστος πατέρας τους Λόιντ ήταν μεταξύ έξι βετεράνων που τιμήθηκαν με το Βραβείο Lone Sailor από το Μνημείο του Ναυτικού των Ηνωμένων Πολιτειών το 2011. Το βραβείο αναγνωρίζει βετεράνους του Ναυτικού, των Πεζοναυτών και της Ακτοφυλακής που έχουν διακριθεί ως πολίτες.

 Φιλμογραφία 
ΈτοςΠρωτότυπος τίτλοςΕλληνικός τίτλοςΡόλος1948No Minor VicesΜπέρτραμ1948Force of EvilΟ νόμος των γκάνγκστερςΦράνκι Τάκερ1949The Red PonyΤο κόκκινο αλογάκιΜποZambaΖάμπαΤόμι1951The Company She KeepsΗ παγίδα της ηδονήςΌμπι1961The Explosive GenerationΗφαιστειώδη νιάταΜαρκ1965Village of the GiantsΦρεντ1967The IncidentΝέα Υόρκη, ώρα 3Φίλιξ1968For Love of IvyΓια την αγάπη της ΆιβιΤιμ Όστιν1969Gaily, GailyΗ βασίλισσα του ΣικάγουΜπεν Χάρβεϊ1970Adam's WomanΗ γυναίκα του κατάδικουΆνταμThe LandlordΈλγκαρ1971The Christian Licorice StoreΚέιν1972Hammersmith Is OutΜπίλι ΜπρίντλαβChild's PlayΠολ Ράις1973Your Three Minutes Are UpΤσάρλι1974Lovin' MollyΤζόνι1975The Other Side of the MountainΝτικ Μπιούεκ1976One Summer LoveΟ ψυχοπαθής του καλοκαιριούΤζέσιSwashbucklerΟ κουρσάρος της Τζαμάικαςταγματάρχης ΦόλιTwo-Minute WarningΈνας δολοφόνος στο πλήθοςΜάικ Ράμσεϊ1977Greased LightningΧατς1979Norma RaeΝόρμα ΡέιΣάνιThe Fifth MusketeerΛουδοβίκος ΙΔ΄ της ΓαλλίαςThe Runner StumblesΤόμπι Φέλκερ1980Silver Dream RacerΟ καβαλάρης με την ασημένια μοτοσικλέταΜπρους Μακμπράιντ1981Honky Tonk FreewayΤης Αμερικής το κάγκελοΝτουέιν Χάνσεν1982Night CrossingΝυχτερινή απόδρασηΓκούντερ ΒέτσελWitness for the ProsecutionΜάρτυρας κατηγορίαςΛέναρντ ΒόουλLove ChildΤζακ Χάνσεν1983Heart Like a WheelΚόνι1984The Hotel New HampshireΗ πρώτη φορά είναι η καλύτερηκύριος Γουίν Μπέρι1987The Killing TimeΗ ώρα του φόνουΣαμ ΓουέιμπερνThe Wild PairΤρελοί και παλαβοί μπάτσοιΤζο Τζένινγκς1988Seven Hours to JudgmentΤζον Ίντεν1989The Iron TriangleΑτσάλινο τρίγωνολοχαγός ΚινSigns of LifeΤζον ΆλντερThe Fabulous Baker BoysΣχέσεις πάθουςΦρανκ ΜπέικερThe WizardΣαμ Γουντς1990Daddy's Dyin': Who's Got the Will?Όρβιλ Τέρνοβερ1991Married to ItΤζον Μόρντεν1992SidekicksΤζέρι1996Jerry MaguireΤζέρι ΜαγκουάιρΜατ Κάσμαν1997RocketManΟ άνθρωπος ρουκέταΜπαντ Νέσμπιτ1999The White River KidΑπατεώνες με ράσαΝτάντι Γουίντ2000Sordid LivesΤζ. Γ. ΝέδερκοθMeeting DaddyΟ πεθερόπληκτοςΛάρι Μπράνσον2001Boys Klubπατέρας του Μάριο2004Debating Robert Leeκύριος Λι2005The Ballad of Jack and RoseΤζακ & Ρόουζ: Μπαλάντα για δύοΜάρτι ΡανςSmileΣτίβεν2006I-See-You.ComΔιάσημος για 15 λεπτάΧάρβεϊ ΜπέλινγκερThe Good GermanΟ καλός Γερμανόςσυνταγματάρχης ΜίλερCharlotte's WebΣάρλοτ, η αραχνούλακύριος Ντόριαν2007Americanizing ShelleyΓκάρι ΓκόρντονSpinning Into ButterΗ συγκάλυψηΜπάρτον Στράους2008Max PayneΜπι Μπι Χένσλεϊ2010My Girlfriend's BoyfriendΛόγκαν Γιανγκ2011Don't Fade AwayΚρις ΓουάιτThe DescendantsΟι απόγονοιξάδελφος Χιου2012Columbus Circleδρ Ρέι ΦοντέινEdenΕδέμΜπομπ ΓκολτHit & RunΑνοιχτοί λογαριασμοίΚλιντ ΠέρκινςKokuriko-zaka karaΓιόσιο Ονοντέρα (φωνή)2013Rushlightsσερίφης Μπρόγκντεν2014Kaguya-hime no monogatariΗ ιστορία της πριγκίπισσας Καγκούγιαπρίγκιπας Κουραμότσι (φωνή)2015Underdog KidsΡον2016Lawless Rangeκύριος Ριντ2017The Mountain Between UsΤο βουνό ανάμεσά μαςΓουόλτερ2018GalvestonΣτανAll About NinaΛάρι ΜάικλςDirty PoliticsΧανκ2019SupervizedΤεντElsewhereπατέρας2020One Night in Miami...Μια βραδιά στο Μαϊάμικύριος Κάρλτον

 Παραπομπές 

 Εξωτερικοί σύνδεσμοι 




Κατηγορία:Βραβευμένοι με Grammy
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου